ติดตามมาตรการเยียวยาหลังประกาศมาตรการยกความเข้มข้น 14 วัน/ กลุ่มที่ได้ประโยชน์ กลุ่มโรงพยาบาล, กลุ่ม Finance, กลุ่มธุรกิจค้าปลีกในต่างจังหวัด,กลุ่มหุ้นส่งออกอาหาร ชิ้นส่วนยานยนต์ และอิเล็กทรอนิกส์จากเงินบาทอ่อนค่า/SET 1550-60 หุ้นแนะนำ BDMS JMT
12 กรกฎาคม 2564

ติดตามการเคลื่อนไหวหุ้นกลุ่มโรงพยาบาล หลัง รบ. อนุญาตให้ตรวจโควิดได้โดยไม่ต้องมีเตียงรองรับ มอง รพ ที่น่าจะได้ประโยชน์มากสุด น่าจะเป็น รพ ที่ไม่ค่อย active เรื่องการตรวจ เช่น  BDMS BH PR9 รองลงมาเป็น EKH RJH ขณะที่ BCH CHG THG ล่าสุด มีการเพิ่มเตียง IPD และ hospitel เพื่อรองรับการตรวจโควิทต่อเนื่อง นอกจากนี้ รบ. จะปลดล๊อกให้ประชาชนสามารถซื้อ Rapid Antigen Test Kit ไปตรวจเองที่บ้านได้ด้วย ตั้งแต่วันจันทร์ที่ 12 กรกฎาคม เป็นต้นไป  สามารถหาซื้อได้ตามร้านขายยาทั่วไป คลีนิด โดยคาดว่าจะมีราคาอยู่ที่ชุดละ 300-400 บาท มองเป็นบวกกับบริษัทที่นำเข้าอุปกรณ์ตรวจเหล่านี้
ติดตามผลกระทบหลัง AAV ประกาศหยุดบินเส้นทางในประเทศชั่วคราว ตั้งแต่วันนี้ถึง 31 กรกฎาคม หลังศบค.สั่งเคอร์ฟิว-สกัดเดินทางข้ามจังหวัด ขณะที่ BA ได้มีการหยุดให้บริการหลายเส้นทางถึง 31 ก.ค. ยกเว้นบางเส้นทางที่ยังให้บริการเช่น กรุงเทพฯ-สมุย และภูเก็ต-สมุย เป็นต้น ติดตามรัฐบาลประกาศแผนเยียวยาเพื่อดูแลความเป็นอยู่ของประชาชนจากที่ประกาศใช้มาตรการยกความเข้มข้น 14 วัน การจ่ายให้กลุ่มที่ได้รับผลกระทบจากมินิล็อคดาวน์ 6 จังหวัด ให้กับร้านอาหารและแคมก์คนงานใน 6 จังหวัด ที่ถูกคำสั่งให้ปิดการดำเนินงาน การผ่อนปรนให้โครงการ “คนละครึ่ง” สามารถใช้จ่ายซื้อสินค้าผ่านแพลทฟอร์มออนไลน์ ฟูด เดลิเวอรี่ การตรึงค่า Ft ช่วงเดือน ก.ย. - ธ.ค. 64 ที่ -15.32 สต./หน่วย เป็นต้น
ติดตามผลกระทบจากมาตรการล๊อกดาวน์ในส่วนธุรกิจค้าปลีกใน กทม. และปริมณฑล 14 วันที่ให้ปิดร้านเร็วขึ้น หรืองดให้บริการจำหน่ายสินค้าบางกลุ่ม ประเมินส่งผลกระทบต่อกำไร CPALL และ CRC 1-2% ของทั้งปี 2021 ขณะที่หุ้นตัวอื่นจะได้รับผลกระทบทางอ้อมจาก traffic ที่น้อยลง ขณะที่แรงงานภาคอุตสาหกรรม-บริการที่ตกงาน แห่กลับบ้านในต่างจังหวัดเพื่อทำภาคเกษตร โดยสภาเกษตรฯชี้พบสัญญาณยอดขึ้นทะเบียนเกษตรกรเพิ่ม มองเป็นบวกกับธุรกิจที่เกี่ยวข้องกับสินเชื่อภาคเกษตร เช่น Finance (MTC SAWAD SAK SINGER MICRO) เครื่องจักรกลการเกษตร (GCAP) ปุ๋ย (TCCC) เครื่องดื่มชูกำลัง (OSP CBG) รวมถึงธุรกิจค้าปลีกในต่างจังหวัด (GLOBAL DOHOME TNP) เป็นต้น
ติดตามการแก้ปัญหาหนี้ครัวเรือนของรัฐบาล และ ธปท.  อาทิ การลดภาระดอกเบี้ยของประชาชน การแก้ไขการคำนวณดอกเบี้ยผิดนัดชำระหนี้และดอกเบี้ยในช่วงพักชำระหนี้ที่ไม่เป็นธรรม การทบทวนเพดานดอกเบี้ยบัตรเครดิต สินเชื่อบุคคลและสินเชื่อจำนำทะเบียน
ด้านทิศทางค่าเงินบาทที่ล่าสุดอ่อนตัวลงมาที่ 32.50 บาทต่อดอลลาร์จากทิศทางนโยบายการเงินของสหรัฐฯที่กำลังเข้มงวดขึ้น มองเป็นบวกกับกลุ่มส่งออกอาหาร ชิ้นส่วนยานยนต์ และอิเล็กทรอนิกส์
มุมมองตลาดหุ้น/ กลยุทธ์การลงทุน วันนี้คาด SET แกว่ง 1550-60 หุ้นแนะนำ BDMS, JMT 
หุ้นแนะนำ BDMS (พื้นฐาน 27.10 บาท) คาดกำไรเติบโตทั้ง QoQ และ YoY ใน 2Q21 จากฐานตำ รายได้ที่เกี่ยวข้องโควิดที่เพิ่มขึ้นจากการระบาดระลอก 3 และจะเติบโตต่อเนื่องภายหลังเปิดประเทศคาดว่าจะได้ประโยชน์จากผู้ป่วยต่างชาติที่กลับเข้ามาใช้บริการและ Pent-up Demand JMT (พื้นฐาน 50.25 บาท) คาดกำไรเติบโตทั้ง QoQ และ YoY ใน 2Q21 และคาดว่าจะได้ประยชน์จากโอกาสที่ธนาคารจะขายหนี้เสียออกมาเพิ่มเติมจากสถาณการณ์โควิด
รายงานตัวเลขเศรษฐกิจ
วันอังคาร ติดตาม ตัวเลขส่งออก และนำเข้าของจีนเดือน มิ.ย. คาด +27.9% YoY และ +51.1% YoY ตามลำดับ ตัวเลขเงินเฟ้อทั่วไป และเงินเฟ้อพื้นฐานของสหรัฐฯ เดือน มิ.ย. คาด +5.0% YoY และ +3.8% YoY ตามลำดับ
วันพุธ ติดตาม ตัวเลขเงินเฟ้อทั่วไปของอังกฤษเดือน มิ.ย. คาด +2.1% YoY ตัวเลขดัชนีราคาผู้ผลิตของสหรัฐฯ เดือน มิ.ย. คาด +0.8% MoM และ +6.6% YoY ตัวเลขสต๊อกน้ำมันดิบของสหรัฐฯ รายสัปดาห์คาด -6.86 ล้านบาร์เรล รายงาน Fed Beige Book และถ้อยแถลงของ ปธ.เฟด ต่อสภา Congress เรื่องการดำเนินนโยบายการเงินรอบครึ่งปี
วันพฤหัสฯ ติดตาม ตัวเลข GDP ไตรมาส 2/64 ของจีนคาด +0.6% QoQ และ +18.3% YoY ตัวเลขผลผลิตภาคอุตสาหกรรมของจีนเดือน มิ.ย. คาด +8.8% YoY ตัวเลข Retail Sales ของจีนเดือน มิ.ย. คาด +12.4% YoY ตัวเลข การขอรับสวัสดิการว่างงานของสหรัฐฯรายสัปดาห์คาด 3.73 แสนคน ตัวเลขดัชนีผลผลิตภาคอุตสาหกรรมของสหรัฐฯ เดือน มิ.ย. คาด +16.3% YoY ดัชนีราคาสินค้านำเข้าของสหรัฐฯ เดือน มิ.ย. คาด +11.3% YoY และรายงานภาวะตลาดน้ำมันรายเดือนของกลุ่ม OPEC
วันศุกร์ ติดตาม ผลการประชุมธนาคารกลางญี่ปุ่นคาดคงอัตราดอกเบี้ยนโยบายที่ -0.10% ยอดจดทะเบียนรถยนต์ใหม่ใน Eurozone เดือน มิ.ย. คาด +53.4% YoY ตัวเลขเงินเฟ้อทั่วไป และเงินเฟ้อพื้นฐานของ Eurozone เดือน มิ.ย. คาด +2.0% YoY และ +1.0% YoY ตามลำดับ และตัวเลข Retail sales ของสหรัฐฯ เดือน มิ.ย. คาด -1.3% MoM